CELEX: 62019CN0046
Language: el
Date: 2019-01-25 00:00:00
Title: Υπόθεση C-46/19 P: Αναίρεση που άσκησε στις 25 Ιανουαρίου 2019 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (τρίτο πενταμελές τμήμα) στις 15 Νοεμβρίου 2018 στην υπόθεση T-316/14, Kurdistan Workers’ Party (PKK) κατά Συμβουλίου

18.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/17
            
         
      Αναίρεση που άσκησε στις 25 Ιανουαρίου 2019 το Συμβούλιο της Ευρωπαϊκής Ένωσης κατά της αποφάσεως που εξέδωσε το Γενικό Δικαστήριο (τρίτο πενταμελές τμήμα) στις 15 Νοεμβρίου 2018 στην υπόθεση T-316/14, Kurdistan Workers’ Party (PKK) κατά Συμβουλίου
      (Υπόθεση C-46/19 P)
      (2019/C 103/18)
      Γλώσσα διαδικασίας: η αγγλική
      
         Διάδικοι
      
      
         Αναιρεσείον: Συμβούλιο της Ευρωπαϊκής Ένωσης (εκπρόσωποι: B. Driessen, S. Van Overmeire)
      
         Λοιποί διάδικοι στην αναιρετική διαδικασία: Kurdistan Workers’ Party (PKK), Ευρωπαϊκή Επιτροπή, Ηνωμένο Βασίλειο της Μεγάλης Βρετανίας και της Βόρειας Ιρλανδίας
      
         Αιτήματα
      
      Το αναιρεσείον ζητεί από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση του Γενικού Δικαστηρίου·
               
            
                  —
               
               
                  να αποφανθεί οριστικώς επί των ζητημάτων που εγείρονται με την παρούσα αίτηση αναιρέσεως και να απορρίψει την προσφυγή του PKK· και
               
            
                  —
               
               
                  να καταδικάσει το PKK στα δικαστικά έξοδα του Συμβουλίου στην αναιρετική διαδικασία και στην πρωτόδικη διαδικασία (υπόθεση T-316/14).
               
            
         Λόγοι αναιρέσεως και κύρια επιχειρήματα
      
      Το Συμβούλιο προβάλλει ότι στην αναιρεσιβαλλόμενη απόφαση το Γενικό Δικαστήριο υπέπεσε σε πλάνη ως προς τα ακόλουθα σημεία:
      
                  —
               
               
                  πρώτος λόγος αναιρέσεως: το Γενικό Δικαστήριο εσφαλμένως χαρακτήρισε τις προσβαλλόμενες αποφάσεις απλώς ως αποφάσεις κατά την έννοια του άρθρου 1, παράγραφος 6 (1)·
               
            
                  —
               
               
                  δεύτερος λόγος αναιρέσεως: το Γενικό Δικαστήριο εσφαλμένως κατέληξε στο συμπέρασμα ότι οι αποφάσεις των ΗΠΑ δεν μπορούν να χρησιμεύσουν ως βάση για την αρχική καταχώριση·
               
            
                  —
               
               
                  τρίτος λόγος αναιρέσεως: το Γενικό Δικαστήριο εσφαλμένως διαπίστωσε ότι το Συμβούλιο δεν είχε εξηγήσει τον λόγο για τον οποίο θεωρούσε ότι οι αποφάσεις των ΗΠΑ και το Order of the UK Home Secretary συνιστούσαν απόφαση αρμόδιας αρχής υπό την έννοια του άρθρου 1, παράγραφος 4, της κοινής θέσεως 2001/931·
               
            
                  —
               
               
                  τέταρτος λόγος αναιρέσεως: το Γενικό Δικαστήριο εφάρμοσε εσφαλμένως τη νομολογία του Γενικού Δικαστηρίου που απορρέει από την υπόθεση LTTE (2), σκέψη 55, στην υπό κρίση υπόθεση·
               
            
                  —
               
               
                  πέμπτος λόγος αναιρέσεως: το Γενικό Δικαστήριο εφάρμοσε εσφαλμένως τη νομολογία του Γενικού Δικαστηρίου που απορρέει από την υπόθεση LTTE, σκέψη 71, στην υπό κρίση υπόθεση·
               
            
                  —
               
               
                  έκτος λόγος: το Γενικό Δικαστήριο εφάρμοσε εσφαλμένως το άρθρο 1, παράγραφος 4, της κοινής θέσεως 2001/931 και τη νομολογία που απορρέει από τη σκέψη 55 της αποφάσεως LTTE·
               
            
                  —
               
               
                  έβδομος λόγος: το Γενικό Δικαστήριο εσφαλμένως έκρινε ότι το Συμβούλιο δεν μπορούσε να απαντήσει στο έγγραφο του PKK με το δικό του έγγραφο της 27ης Μαρτίου 2015.
               
            
         (1)  Κοινή θέση του Συμβουλίου της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ 2001, L 344, σ. 93).
      
         (2)  Υπόθεση C-599/14 P, Συμβούλιο κατά LTTE, EU:C2017:583